Juniors Foc Verd reprén l’activitat, el dissabte 5 d’octubre
2025-07-24

A poc a poc, les entitats socials de Burjassot reprenen les seues activitats després de l’estiu. Els Juniors Foc Verd no són una excepció i, dissabte que ve 5 d’octubre reprendran l’activitat amb una vesprada oberta a la ciutadania per a donar-se a conéixer.

De 16.30 hores a 18.45 hores, la Plaça de l’Ajuntament acollirà una vesprada de jocs i activitats pensades per a xiquetes i xiquets d’entre 8 i 17 anys. amb l’objectiu que coneguen el gran ventall de coses que es fan des de Juniors Foc Verd que, a més, convidaran a berenar a totes i tots els participants en aquesta divertida vesprada d’inici del curs.

Des de l’entitat burjassotera animen a xiquetes i joves al fet que es passen per la Plaça de l’Ajuntament a conéixer la seua labor social i a gaudir d’una vesprada de jocs que, amb seguretat, agradarà a tots els present.